La diversitat d'indrets d'interès, les activitats que us proposem i la xarxa d'equipaments turístics us permeten fer una estada d'uns quants dies al Parc Natural.
Volcà situat al mig de la ciutat d'Olot, alineat entre els volcans de Montolivet i de la Garrinada.
Accés: des del Parc Nou es pot seguir l'itinerari pedestre senyalitzat número 17, que en un recorregut de 5 km a través de la ciutat condueix al cràter en uns 50 minuts.
També s'hi pot accedir des de l'aparcament del cementiri d'Olot, pel mateix itinerari número 17 en un recorregut de 400 m (25 minuts) o des de l'oficina municipal de turisme (45 minuts).
El barri antic conserva l'estructura vella dels carrers i presenta diferents edificis i monuments històrics construïts després dels terratrèmols de 1427 i 1428.
Accés: des dels diversos aparcaments del centre és fàcil accedir al nucli antic d'Olot.
Al Molí Fondo es poden veure fins a tres colades de lava que van baixar consecutivament per aquest tram de riu.
Accés: l'itinerari 16 s'inicia a la plaça Major.
El Molí Fondo i el Boscarró són a 800 m (20 minuts), i el recorregut de tot l'itinerari és de 5,5 km (1 hora i 50 minuts).
El Parc Nou és una esplèndida finca, actualment parc municipal, on es troba la Torre Castanys, edifici modernista, que recomanem visitar per informar-vos sobre el Parc, preparar l'estada en aquest espai natural protegit i conèixer la vegetació característica del pla d'Olot.
Accés: es pot accedir amb vehicle a l'aparcament del Parc Nou.
A peu, des de l'oficina de turisme d'Olot, seguint l'itinerari pedestre número 17 senyalitzat, hi ha 1,4 km (25 minuts) fins al Parc Nou en un recorregut a través de la ciutat.
L'àrea de Xenacs està gestionada per l'Ajuntament de les Preses.
S'hi fan activitats a la natura i tir amb arc, i s'ofereix servei de Bar i terrassa.
És oberta els dies festius i a l'estiu, des de les 10:00 h fins que es pon el sol.
Entre setmana, l'accés és tancat i cal concertar la visita al telèfon: 972 19 50 87 - 646 344 950.
Accés: s'hi pot accedir amb vehicle (excepte autocars) i a peu per l'itinerari pedestre número 10 fins a l'àrea de Xenacs i Puig Rodó.
La durada és d'1 hora, i hi ha un desnivell de 500 m.
Espai rural explotat pels humans i posteriorment abandonat.
És un indret nascut amb la voluntat de recuperar, respectar i consolidar les actuacions fetes pels nostres avantpassats fa uns 150 anys.
La restauració i la recuperació d'aquest espai ha rebut el Premi Europeu de Paisatge Rosa Barba.
Accés: s'hi pot anar amb vehicle des d'Olot amb direcció a les Preses (1,5 km, aproximadament) on hi ha un aparcament, i a peu sortint d'Olot des de les Fonts de Sant Roc pel carril bici Olot-Girona.
Durada: 30 minuts aproximadament, o bé des de l'antiga estació de les Preses, 40 minuts aproximadament.
La Fageda d'en Jordà, una de les 26 reserves naturals del Parc Natural, creix sobre la colada de lava del volcà del Croscat que s'estén pels municipis de Santa Pau, Olot i les Preses.
Accés: s'hi pot accedir a peu per l'itinerari 2 (recorregut de 30 minuts per la fageda des de l'aparcament de can Serra, km 4,0, ctra. d'Olot a Santa Pau, a mà esquerra).
Des d'Olot, s'ha de seguir l'itinerari 3 que va fins a la fageda (4 km, 1 hora i 30 minuts), i des de Santa Pau també s'hi pot accedir a peu (5,2 km, 1 hora i 45 minuts).
L'accés amb vehicle a motor és prohibit dins de la reserva.
Els edificis del poble estan construïts fonamentalment amb material volcànic.
El paviment i el mobiliari del nucli antic és de basalt, roca que es forma en refredar-se la lava.
Accés: l'itinerari pedestre número 13, senyalitzat (1,5 km, 40 minuts), comença a l'aparcament de la cruïlla de la N-260 i la carretera d'Oix.
El centre és un espai on es donen a conèixer els principals atractius i llocs d'interès que formen el patrimoni de Sant Joan les Fonts i la comarca de la Garrotxa.
Accés: s'hi pot accedir amb vehicle (excepte autocars, que han d'aparcar prop de la plaça Major) fins just davant del castell medieval Estada Juvinyà, el qual està situat a uns 5 km d'Olot amb direcció a la Canya i Sant Joan les Fonts; en entrar al municipi, trencant al primer semàfor a mà esquerra.
Situat al costat del riu Fluvià, sobresurt la torre defensiva amb la senyera catalana.
La zona de les grederes del volcà del Croscat va ser restaurada l'any 1995, a fi d'ordenar l'àrea degradada, minimitzar l'impacte paisatgístic, evitar l'erosió i ordenar l'accés del públic amb un objectiu pedagògic tot garantint la seguretat de les visites i la conservació de l'aflorament geològic protegit..
Els grups organitzats han de fer una reserva prèvia al telèfon 972 195094 (de dilluns a diumenge de 10 a 16h) o al correu electrònic [EMAIL], anar acompanyat per un guia del Parc Natural i en grups de com a màxim 20 persones (veure annex Normativa de funcionament de l'Equipament Museístic del Volcà del Croscat.
Accés: l'itinerari pedestre número 15, grederes del volcà del Croscat (2,9 km, 50 minuts), surt de l'aparcament de Santa Margarida, ctra. d'Olot a Santa Pau, km 6,1, a mà dreta.
L'accés amb vehicle de motor, bicicleta o cavall està prohibit.
També l'itinerari número 1, Fageda d'en Jordà - volcà de Santa Margarida - volcà del Croscat (11 km, 4 hores), permet accedir-hi des de l'àrea de can Serra (fageda d'en Jordà) en un recorregut de 5 km, amb una 1 hora i 40 minuts d'anar i tornar a l'alçada del restaurant El Masnou (a prop de l'àrea de Santa Margarida).
Una passejada pel nucli antic de Santa Pau permet contemplar edificis singulars i, des del sector est, panoràmiques esplèndides sobre la vall del Ser; si el dia és molt clar es pot veure el golf de Roses i el mar.
Accés: situat a 9 km d'Olot, aparcament a l'entrada del poble a mà esquerra.
El nucli antic de Sant Feliu de Pallerols i els seus voltants mereixen una visita tranquil·la, sense presses.
Dotze itineraris pedestres recorren els indrets més interessants del municipi.
Accés: aparcament a la plaça de l'estació, des d'on surten els diferents itineraris.
L'itinerari pedestre número 18, nucli urbà (1,3 km, 40 minuts), permet visitar els edificis més singulars.
També s'hi pot accedir pel carril bici Olot-Girona.
Hi ha diferents indrets d'interès geològic que podeu visitar per conèixer el vulcanisme de la zona, com es va originar i els volcans i les colades de lava que es van formar.